官租颇繁重,在昔盖有因。
而此服田者,本皆贫下民。
耕作既劳勤,输纳亦苦辛。
遂令衣食微,曷以赡其身。
殷念恻予怀,故迹安得循。
下诏减十三,行之四方均。
先王亲万姓,有若父子亲。
兹惟重邦本,岂曰矜斯人。
两家父子擅风流,江左相看三十秋。
徐庾争吟玉台体,王谢久阔乌衣游。
客夜红灯何处酒,病山黄叶隔年楼。
西洲风恶船难系,空遣多情怨莫愁。
道君莅天位,聪明迈前人。
绍述溺新法,弃彼艺祖仁。
昏荒事花石,艮岳排秋旻。
师相宠京贯,狂妄开燕云。
藩篱既已撤,狼虎俄成群。
吞噬至骨肉,和议尚纷纾
父子徙沙漠,中原陷胡尘。
至今窃愤录,一览犹伤神。
吴兴父子俱能画,笔端往往追曹霸。
当时托意知为谁,恻怆令人伤此马。
此马虺颓未可轻,昔陪八骏天衢行。
彩云禁御春如海,曾听玉辂和鸾鸣。
一从谢病离天仗,骨耸毛焦气凋丧。
耻与驽骀竞粟刍,自甘偃卧沙丘上。
孙阳去后苦难逢,寂寞谁加剪拂功。
羁金络月复何日,顾影怀恩悲晚风。
古来千金市骏骨,况此精神那可忽。
饲秣重归十二闲,犹堪万里奔腾出。
唐君天目住,诗律有唐声。
父子同机轴,江湖识姓名。
秋风吹破屋,夜雪洒寒檠。
自说贫如许,儒官误一生。
古来名画传父子,唐有二李蜀两黄。
吴兴公子冠当代,雍也继之早擅常
宋祖子孙画龙种,毛骨固是非寻常。
珊瑚宝玦久零落,空有妙艺传文章。
至元天子亲召见,徒步便赐中书郎。
奏图每得天颜喜,盛以金匮白玉堂。
遂令世人争贵重,门户杂遝如堵墙。
雍初腾踔晚一蹶,五陵豪气无时忘。
吴姬越娥坐相拥,始肯落笔挥缣缃。
五日十日一水石,屏障仿佛生辉光。
君家双图何所得,私印乃出牟陵阳。
一图汗漫秋水阔,雁鸿排序投潇湘。
山僧悄寻孤寺远,客子喜甚高帆张。
一图嵂兀众峰出,疏林叶赤天雨霜。
消摇巾舄者谁氏,可是商颜之绮黄?风尘澒洞二十载,玉
轴锦题多散亡。
图书只应天上有,人间那得千金藏。
从来好事遂成癖,云烟过眼如毫芒。
君不见王家桓家势尽时,复墙走翙不得将。
何如城南佳山水,千岩万壑摩青苍。
与君对此饮美酒,虽无南宫北苑庸何伤。
渠渠新学,徐卿始作。
伊谁克完,季子仲宽。
维此新学,始亦甚隘。
爰斤爰构,以就于大。
其大维何,有门言言。
有堂轩轩,有庑骞鞬。
有阶平平,高墉连连。
凿池溅溅,树木芊芊。
凡民之俊,其来如云。
小心鞠躬,不軿以勤。
维昔玄圣,训言斯明。
百工居肆,匪肆不成。
嗟嗟尔俊,亦既知止。
岂徒诵言,厥有微旨。
其旨维何,曰仁与义。
明明仁义,不远甚迩。
尔求其方,先我孝悌。
维此孝悌,为仁之始。
始于家邦,终于四海。
昔为棫朴,今则楩槠。
昔为碔砆,今焉璠玙。
是蓄是储,邦家之需。
嗟嗟尔俊,克就兹美。
谁其始之,徐氏父子。
徐氏父子,可谓曰贤。
我歌我诗,刻于学宫。
以告后人,以永其传。
天道有常运,成功讵无已。
谁能参化机,履盛贵知止。
筮仕得明君,千载同鱼水。
擎天力己任,取日功可拟。
道德重师保,恩荣兼父子。
眷委日方隆,引年何遽尔。
介石有明训,动息存至理。
东南钓游地,清风播兰芷。¤
让王开国江之左,尚父周王十三世。
僣王一变变于夷,至德巍巍谁复继。
有美季子才且贤,历聘上国何翩翩。
东游纵观太师乐,王风帝德皆能言。
周旋齐鲁说诸子,无愧古人相警意。
衣酬献著交情,佩剑终县见高谊。
使车焞焞尚未还,鱼中之刀机已先。
去之宁附子臧节,不忍父子兄弟戕其天。
世人躗言何足数,类云辞国兆亡土。
不知自古皆有亡,曾有遗风振千古。
春秋大义昭日星,特笔表墓幽光明。
故国遗祠神戾止,吴民世世丰粢盛。
周之孙子乌台彦,烈日秋霜映颜面。
阖闾城边春水波,荡漾兰舟过淮甸。
高台凤舞大江东,孰作乌台气势雄。
明年台前霜叶红,归陪骢马观吴风。
观吴风,歌至德,季子祠前照秋色。
丈夫轻别离,投老欲入广。
奈何干戈际,万里涉沆漭。
兹城颇阜庶,有女供奉养。
世乱得粗安,胡劳问乡党。
君言苦无家,一夕魂九往。
乡书昨日至,捧读屡泚颡。
四丧寄浅土,未得掩诸圹。
虽云弊庐在,谁复修祀享。
感兹归意迫,无力犹勉强。
齿发固已衰,尚足婴扰攘。
敢忘乡土情,偷安恋兹壤。
吾闻重感激,惜别复加赏。
天寒霜露繁,摵摵枯叶响。
水宿慎蛟螭,山行避魍魉。
田园虽荒芜,果实罗栗橡。
邻居喜均还,相邀具醅盎。
酒薄不得醉,且复歌慨慷。
人生还乡乐,无物堪比彷。
喜极继以悲,欢戚同反掌。
番思苏台月,照女夜绩纺。
此时父子情,两地同惚恍。
安得混车书,妻孥共罗幌。
兹事竟难期,泪眼一凄怆。
我家嘉陵江,踪迹久飘荡。
亦欲问前途,逡巡觅西瀼。